Blaan-folket er naboer til folkene tboli, og bor i Lake Sebu og tboli-kommuner i South Cotabato, Sarangani, General Santos City, sørøstre Davao og rundt Lake Buluan i North Cotabato. De er kjent for sine messingarbeider, pyntekjeder og tabih-vev. Man bærer fargesterke vevde drakter med mange kjeder. Særlig kvinnene bærer tunge messingbelter med messinganheng som slutter i messingbjeller som gir lyd fra seg fra lang avstand og forteller at de er i anmarsj.